**ข้อตกลงจ้าง**

**เลขที่**

 ข้อตกลงฉบับนี้ทำขึ้น เมื่อวันที่ 1 กุมภาพันธ์ 2564 ระหว่าง............................
หัวหน้าโครงการเรื่อง ..............................................................ซึ่งต่อไปในสัญญานี้ เรียกว่า “ผู้ว่าจ้าง” ฝ่ายหนึ่ง กับ.......................................................อยู่บ้านเลขที่.............หมู่ที่.......
ตำบล...................อำเภอ........................ จังหวัด....................ซึ่งต่อไปในข้อตกลงนี้เรียกว่า “ผู้รับจ้าง” อีกฝ่ายหนึ่ง ทั้งสองฝ่ายได้ตกลงกันมีข้อความดังต่อไปนี้

 **ข้อ 1** ข้อตกลงนี้เริ่มมีผลบังคับใช้ตั้งแต่วันที่ 1 กุมภาพันธ์ 2564 เป็นต้นไป

 **ข้อ 2** ผู้ว่าจ้างตกลงจ้าง และผู้รับจ้างตกลงรับจ้างปฏิบัติงาน ณ ......................................................ตั้งแต่เดือน กุมภาพันธ์ 2564 ถึงเดือน ธันวาคม 2564 รวม 11 เดือน ตามรายละเอียดและเอกสารแนบท้ายข้อตกลง

 **ข้อ 3** เอกสารแนบท้ายข้อตกลงจ้างดังต่อไปนี้ให้ถือเป็นส่วนหนึ่งของข้อตกลงจ้างนี้

 3.1 ผนวก 1 ขอบเขตของงานและเงื่อนไขการจ้าง จำนวน ........... หน้า

 ความใดในเอกสารแนบท้ายข้อตกลงจ้างที่ขัดแย้งกับข้อความในข้อตกลงจ้างนี้ให้ใช้ข้อความ ในข้อตกลงจ้างนี้บังคับ และในกรณีที่เอกสารแนบท้ายข้อตกลงจ้างขัดแย้งกันเองผู้รับจ้างจะต้องปฏิบัติตาม คำวินิจฉัยของผู้ว่าจ้าง ทั้งนี้ โดยผู้รับจ้างไม่มีสิทธิเรียกร้องค่าเสียหายหรือค่าใช้จ่ายใด ๆ ทั้งสิ้น

**ข้อ 4** ผู้รับจ้างต้องมาปฏิบัติงานตามสัญญาด้วยตนเอง โดยต้องมาบันทึกเวลาที่มารับจ้างใน
แต่ละวัน และเวลากลับเมื่อทำงานจ้างในวันนั้นๆ เสร็จสิ้นด้วยตนเองทุกครั้ง หรือให้อยู่ในดุลยพินิจของผู้ว่าจ้าง ในกรณีที่ผู้รับจ้าง ไม่สามารถมาปฏิบัติงาน ด้วยตนเองได้ในวันใด ผู้รับจ้างจะจัดให้มีบุคคลอื่นมาทำงานแทนในวันนั้น ๆ ไม่ได้ เนื่องจากงานของผู้รับจ้าง เป็นงานที่ต้องใช้ความรู้ ความสามารถเป็นการเฉพาะตัว และจะต้องไม่เอางานทั้งหมดหรือส่วนหนึ่งส่วนใด แห่งสัญญานี้ไปจ้างช่วงอีกต่อหนึ่ง

**ข้อ 5** ผู้ว่าจ้างตกลงจ่ายค่าจ้าง และผู้รับจ้างตกลงรับค่าจ้าง ตั้งแต่เดือน กุมภาพันธ์ 2564 ถึงเดือน ธันวาคม 2564 รวม 11 เดือน ในอัตราค่าจ้างเดือนละ 9,000 บาท (เก้าพันบาทถ้วน) เป็นเงิน 99,000 บาท (เก้าหมื่นเก้าพันบาทถ้วน) ซึ่งได้รวมค่าใช้จ่ายทั้งปวงด้วยแล้ว และจะจ่ายให้เมื่อผู้รับจ้างได้ปฏิบัติงานครบระยะเวลาในแต่ละเดือนรับจ้าง โดยผู้รับจ้างจะต้องส่งมอบงานประจำเดือน ภายในวันที่ 20 ของเดือน (กรณีตรงกับวันหยุดราชการให้ส่งมอบงานในวันทำการถัดไป) และคณะกรรมการการตรวจรับพัสดุหรือผู้แทนของผู้ว่าจ้างได้ตรวจรับมอบงานจ้างดังกล่าวเรียบร้อยแล้ว

การจ่ายเงินเดือนซึ่งมีสิทธิ์รับเงินเดือนไม่เต็มเดือน ให้จ่ายตามส่วนของจำนวนวันที่มีสิทธิ์ได้รับเงินเดือนในเดือนนั้น

**ข้อ 6** ในระหว่างที่ผู้รับจ้างปฏิบัติงานตามข้อตกลงจ้างนี้ หากผู้ว่าจ้างเห็นว่าผู้รับจ้างไม่มาทำงาน ที่จ้างตามสัญญา ผู้ว่าจ้างมีสิทธิหักค่าจ้างเหมารายเดือนของเดือนนั้น ๆ เป็นรายวัน ตามส่วนของจำนวนวันที่มีสิทธิ์ได้รับเงินเดือนในเดือนนั้น ตามจำนวนวันที่ขาดงาน และหากเดือนใดมีการขาดงานดังกล่าวเกินกว่า 3 วันทำการ โดยไม่มีเหตุอันสมควรและไม่ได้บอกกล่าวล่วงหน้า ให้ถือว่าผู้รับจ้างผิดข้อตกลงจ้าง ผู้ว่าจ้างมีสิทธิบอกเลิกข้อตกลงจ้างได้ทันที และความเสียหายใดอันจะเกิดขึ้นเนื่องมาจากผู้รับจ้างผิดข้อตกลงจ้าง ผู้ว่าจ้างมีสิทธิเรียกร้องค่าเสียหายได้

 **ข้อ 7** ผู้รับจ้างมีสิทธิบอกเลิกข้อตกลงจ้างได้ โดยต้องทำเป็นหนังสือแจ้งให้ผู้ว่าจ้างทราบล่วงหน้า อย่างน้อย 10 วันทำการ หากผู้รับจ้างมิได้แจ้งให้ผู้ว่าจ้างทราบภายในระยะเวลาที่กำหนด
ผู้ว่าจ้างมีสิทธิ คิดค่าปรับ ในอัตราร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท) นับตั้งแต่วันที่ผู้ว่าจ้างได้รับหนังสือแจ้งบอกเลิกข้อตกลงจ้าง จนถึงวันครบกำหนด 10 วันทำการ

**ข้อ 8** ในกรณีที่ผู้รับจ้างไม่ปฏิบัติตามข้อตกลงจ้าง ผู้ว่าจ้างมีสิทธิบอกเลิกข้อตกลงจ้างทันที
หากผู้ว่าจ้าง มิได้ใช้สิทธิบอกเลิกข้อตกลงจ้าง ผู้รับจ้างยินยอมให้ผู้ว่าจ้างระงับการจ่ายค่าจ้างทั้งหมดหรือบางส่วนตามที่ผู้ว่าจ้างเห็นสมควร และผู้ว่าจ้างมีสิทธิคิดค่าปรับผู้รับจ้างเป็นรายวันในอัตรา
ร้อยละ 0.10 ของค่าจ้างทั้งหมด (แต่จะต้องไม่ต่ำกว่าวันละ 100 บาท) นับตั้งแต่วันที่ผู้รับจ้างผิดเงื่อนไขข้อตกลงจ้าง จนถึงวันที่ผู้รับจ้างได้ดำเนินการตามข้อตกลงจ้างหรือจนถึงวันที่ผู้ว่าจ้างได้บอกเลิกข้อตกลงจ้าง ตลอดจนค่าเสียหายอื่นๆ (ถ้าหากมี) ด้วย

**ข้อ 9** ในกรณีที่มีปัญหาเกี่ยวกับการปฏิบัติงานตามข้อตกลงจ้างนี้ ผู้รับจ้างจะต้องปฏิบัติงานตามคำวินิจฉัยของผู้ว่าจ้าง

**ข้อ 10** การว่าจ้างตามบันทึกข้อตกลงนี้ ไม่ทำให้พนักงานจ้างเหมาบริการ หรือผู้รับจ้างมีฐานะเป็นลูกจ้างของทางราชการ หรือมีความสัมพันธ์ในฐานะเป็นลูกจ้างตามกฎหมายแรงงานหรือกฎหมายว่าด้วยประกันสังคม

ข้อตกลงจ้างนี้ทำขึ้นสองฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความ
ในข้อตกลงโดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยานและต่างยึดถือไว้ฝ่ายละฉบับ

(ลงชื่อ) ผู้ว่าจ้าง

 (ชื่อ-นามสกุล หัวหน้าโครงการ)

(ลงชื่อ) ผู้รับจ้าง

 (ชื่อ-นามสกุล ผู้รับจ้าง)

(ลงชื่อ) พยาน

 (........................................)

(ลงชื่อ) พยาน

 (.............................................)